Arrhenia obscurata

Arrhemia obscurata Tricholomataceae familiako onddo espezie bat da. Haragi oso gutxi du eta jangarritasuna ezezaguna da.

Sinonimoak: Omphalia reclinis f. minor, Omphalia obscurata, Clitocybe atrobrunnea.

 Deskribapena 
Kapela: Oso tamaina txikikoa, 0,5 eta 1,5 cm bitarteko diametrokoa, ganbila, inbutu formakoa (omphalina = zilbor txiki bat), lehenengo biribilkatutako ertza, gero inkurbatua, baina ildaskatua. Azal leuna,  lehorrean satinatua eta distiratsua hezetasunarekin, gardenduaz. Kolore bakarrekoa, arre iluna lila antzeko tinduekin.

Orriak: Oso dekurrenteak, zabal, lodiak, kapelaren kolorekoak, zahartzean ertz belzkara izaten dute.

Orri dekurrenteak: Hanka ukitzeaz gain, beherantz jarraitzen duten orriak.

Hanka: Kurbatua, pixka bat loditua oinarrian, hau ere kapelaren kolorekoa.

Haragia: Gutxi, lila zikin kolorekoa, usaingabea eta zaporegabea.

Etimologia: Omphalina terminoa grekotik dator, zilbor txiki, esan nahi duen "omphalos" hitzetik.

 Jangarritasuna 
Ez du balio sukaldaritzarako.

 Nahasketa arriskua 
Ez da erraza nahastea. Hurbilen dagoena Omphalina pyxidata da, hau marroi-gorrixka kolorekoa da.

 Sasoia eta lekua 
Udazkenean, bakarrik edo talde txikitan. Maiz, inor ez da konturatzen, kolore iluna eta tamaina oso txikia duelako. Larreetan, eremu irekietan. Lurzoru hareatsuetan.

 Banaketa eremua 
Kanada, Ameriketako Estatu Batuak, Alaska, Europa, Svalbard, Errusia.

 Erreferentziak 

 Kanpo estekak 

Kategoria:Arrhenia
Kategoria:2002. urtean deskribatutako onddoak
Kategoria:Kanadako onddoak
Kategoria:Ameriketako Estatu Batuetako onddoak
Kategoria:Alaskako onddoak
Kategoria:Europako onddoak
Kategoria:Errusiako onddoak
Kategoria:Svalbardeko onddoak